09.10.2019
Жьҭаарамза 9 рзы Аԥсны Аҳәынҭқарра Рауль Ҳаџьымба дидикылеит Ахада имаҵура анагӡарахь инеира иазку аныҳәатә еилатәара зҽалазырхәырц иааз Чечентәылатәи Ареспублика Апарламент Ахантәаҩы ихаҭыԥуаҩ Шаид Жамалдаев.
Шаид Жамалдаев Рауль Ҳаџьымба идиныҳәалеит официалла Аԥсны Аҳәынҭқарра Ахада имаҵурахьы инеира, иара убас Аԥсны жәлар ирзеиӷьеишьеит аизҳазыӷьара, адемографиа азҵаара аус аҿы аихьӡарақәа.
Аҳәынҭқарра Ахада асас иҭабуп ҳәа иеиҳәеит Ахада имаҵура анагӡарахь инеира иазку аныҳәатә еилатәара ихы ахьалаирхәыз, Чечентәылатәи Ареспублика анапхгареи ажәлари аихьӡареи анасыԥ лашеи рзеиӷьеишьеит.
Аиԥылараҟны иара убас ирылацәажәан Аԥсны Аҳәынҭқарреи Нхыҵ-Кавказтәи аиашьаратә жәларқәеи рыбжьара аимадара арӷәӷәареи арҿиареи ирызкыз азҵаатәқәа.